Եկատերինա Ստրիժենովա

Եկատերինա Վլադիմիրովնա Ստրիժենովա (, ), կինոյի և թատրոնի ռուս դերասանուհի, Ռուսաստանի Առաջին ալիքի «Բարի առավոտ» ծրագրի հաղորդավար 1997 թվականից։

Կենսագրություն
Եկատերինա Ստրիժենովան (օրիորդական ազգանունը՝ Տոկման) ծնվել է 1968 թվականի մարտի 20-ին Մոսկվայում։ Հայրը՝ լրագրող, գրող Վլադիմիր Իլարիոնովիչը Տոկմանը, մահացել է քաղցկեղից, երբ Եկատերինա Ստրիժենովան եղել է վեց տարեկան, իսկ նրա քույրը՝ Վիկտորյան, տասներկու։ Մայրը՝ Վալենտինա Յակովլևնան, մասնագիտությամբ բանասեր է։ Երեսունվեց տարեկանում կորցնելով ամուսնուն՝ նա մենակ է դաստիարակել երկու դուստրերին։ Դասավանդել է ռուսերեն՝ որպես օտար լեզու, ապա աշխատել է Ռուսաստանի նախագահի ադմինիստրացիայում։

Տասնհինգ տարեկան հասակից Եկատերինա Ստրիժենովան նկարահանվել է մանկական հեռուստահաղորդումներում, ինչպիսիք են՝  «АБВГДейка», «Будильник»  «Весёлые нотки», վարել է մանկական համերգներ ու ներկայացումներ։ Այդ ժամանակ էլ սկսել է հաճախել Մոսկվայի «Калинка» պարի մանկական անսամբլ։

Կինոյում Եկատերինա Ստրիժենովայի նորամուտը եղել է իններորդ դասարանցի Տանյա Կոռնիլովայի գլխավոր դերը ռեժիսոր Բորիս Դուրովի «Առաջնորդ» () ընտանեկան մելոդրամայում, որ էկրան է բարձրացել 1984 թվականին։ Այդ ֆիլմի նկարահանումների ժամանակ Սոչիում Կատյան ծանոթացել է իր ապագա ամուսնու՝ Ալեքսանդր Ստրիժենովի հետ, ով նույնպես կատարում էր այդ ֆիլմի գլխավոր դերերից մեկը։

Եկատերիա Ստրիժենովան ավարտել է Մոսկվայի մշակույթի պետական ինստիտուտի ռեժիսորական ֆակուլտետը։ Խաղացել է Անտոն Չեխովի թատրոնի «Մետրո» () ու «Համլետ» ներկայացումներում, ինչպես նաև հանդես է եկել Կինոդերասանի պետական թատրոնում։

1997 թվականից Եկատերինա Ստրիժենովան վարում է «Բարի առավոտ» («Доброе утро») հաղորդումը Ռուսաստանի Առաջին ալիքով։ 1997 թվականին նա նկարահանվել է երգիչ և կոմպոզիտոր Ալեքսանդր Շևչենկոյի «Будет всё, как ты захочешь» և «Ей одной» տեսահոլովակներում։

2007 թվականին ավարտել է Պրակտիկ հոգեբանության ու հոգեվերլուծության ինստիտուտի գեշտալտ թերապիայի բաժինը։

2008 թվականի սեպտեմբերից մինչև 2009 թվականի ապրիլ մասնակցել է Առաջին ալիքի «Սառցե դարաշրջան-2» նախագծին, որտեղ նրա զույգը եղել է գեղասահորդ Ալեքսեյ Տիխոնովը։ Սեպտեմբերին՝ մարզումներից մեկի ժամանակ, Եկատերինա Ստրիժանովան ստացել է երկու կողերի կոտրվածք, սակայն շարունակել է ելույքները՝ հասնելով մինչև շոուի եզրափակիչ։

Եկատերինա Ստրիժենավոյի հագուստները հիմնականում կարում է նրա քույրը՝ մոդելագործ Վիկտորյա Անդրեյանովան, ով ավարտել է Մոսկվայի Ա. Կոսիգինի անվան պետական տեքստիլ համալսարանը։

2010 թվականի  դեկտեմբերից մինչև 2011 թվականի դեկտեմբեր Եկատերինա Ստրիժենովան եղել է «ITALIA — Made in Italy» ամսագրի գլխավոր խմբագիրը։

2013 թվականի սեպտեմբերի 6-ից մինչև հոկտեմբերի 11-ը Ստրիժենովան վարել է Առաջին ալիքի «Կողմ և դեմ» () հաղորդումը Ալեքսանդր Գորդոնի հետ միասին։

2013 թվականի նոյեմբերի 25-ին Առաջին ալիքով սկսել է «Նրանք և մենք» () հեռուստանախագիծը՝ նվիրված կանանց ու տղամարդկանց փոխհարաբերություններին։ Նախագիծը վարել են Եկատերինա Ստրիժենովան ու Ալեքսանդր Գորդոնը։

2014 թվականի սեպտեմբերի 15-ից Եկատերիա Ստրիժենովան վարում է Առաջին ալիքի «Ժամանակը ցույց կտա» () նախագիծը նախ Պյոտր Տոլստոյի, ապա Արտյոմ Շեյնինի, իսկ 2017 թվականից՝ Անատոլի Կուզիչևի հետ։

Անձնական կյանք 
 Ամուսին – Ալեքսանդր Ստրիժենով (ծնվել է 1969 թվականի հունիսի 6-ին), կինոյի և թատրոնի ռուս դերասան, ռեժիսոր, պրոդյուսեր։ Ծանոթացել են դեռ դպրոցում սովորելու տարիներին Սոչիում։ Ամուսնացել են չափահաս դառնալուց անմիջապես հետո,
 Դուստր – Անաստասիա (ծնվել է 1988 թվականին), սովորել է Մեծ Բրիտանիայում։ 2013 թվականին ամուսնացել է ֆինանսիստ Պյոտր Գրիշչենկոյի հետ, ում հետ միասին ապրում է Նյու Յորքում,
 Դուստր – Ալեքսանդրա (ծնվել է 2000 թվականին), երեք տարեկան հասակից զբաղվել է գեղարվեստական մարմնամարզությամբ Իրինա Վիների մոտ։ Զբաղվել է պարով «Տոդես» բալետում։ Նկարահանվել է հոր «Любовь-морковь» (2007), «Յուլենկա» (2009), ինչպես նաև ռեժիսոր Զինովի Ռոյզմանի «Ամեն մեկն ունի իր պատերազմը» (, 2010) ֆիլմերում։

Արվեստ

Աշխատանք հեռուստատեսությունում 
1997 թվականից Եկատերինա Ստրիժենովան վարում է «Բարի առավոտ» () հաղորդումը Ռուսաստանի Առաջին ալիքով։

Նկարահանվել է «Colgate Total» ատամի մածուկի գովազդային հոլովակում, վարել է «Նրանք և մենք» (2013-2014), «Ժամանակը ցույց կտա» հաղորդումները Ռուսաստանի Առաջին ալիքով։ Կատարել է Մայրիկի դերը  «Սեզամ փողոց» մանկական հեռուստաշոուում (1996-1998)։

Դերեր թատրոնում 
 «Մարդուկ-Ջարդուկը» – Մաշա
 «Մեծարում» – Սաննի Հեյնզ  «Համլետ» – Օֆելյա (Անտոն Չեխովի թատրոն)
 «Մետրո» («Подземка») — … (Անտոն Չեխովի թատրոն)
 «Նրա սիրուհու որդիները»
 «Ненормальная. Ненормальная? Ненормальная!!!»
 «Дамочка, или превратности любви» – Օլգա (Թատերական գործակալություն «Арт-Партнер ХХI»)
 «Ընտրությունների օր» – Վիկտորյա Ալեքսանդրովնա Ֆիլմագրություն

 Մրցանակներ 
 2010 թվական – Բլագովեշչենսկում անցկացվող «Амурская осень» կինոյի և թատրոնի VIII ռուսական բաց փառատոնի մրցանակ «Կնոջ լավագույն դերակատարում թատրոնում» անվանակարգում – ռեժիսոր Նադեժդա Պտուշկինայի «Ненормальная. Ненормальная? Ненормальная!!!» անտրեպրիզային ներկայացման մեջ դերակատարման համարВ Приамурье завершился 8-й фестиваль кино и театра «Амурская осень». // primamedia.ru (27 сентября 2010 года),
 2010 թվական – «Светский журналист года» (Մոսկվա) մրցանակի դափնեկիր «Մասնագիտության մեջ ունեցած ներդրման համար»Милена Жарова. Стриженова стала журналистом года. // dni.ru (30 ноября 2010 года)։

 Ծանոթագրություններ 

 Արտաքին հղումներ
 
 Лица Первого канала. Екатерина Стриженова. Биография. «Первый канал» // 1tv.ru
 Екатерина Стриженова. Биография. // 7days.ru
 Екатерина Стриженова. Фильмография.  // ruskino.ru
 Стриженова Екатерина Владимировна. Биография. Сайт "Актёры советского и российского кино " // rusactors.ru
 Екатерина Стриженова: «Раз в неделю я не ночую дома». // 7days.ru (1 мая 2013 года)
 Елена Есаулова. Екатерина Стриженова: «Не представляю жизни без моего мужа».  Газета «Городские новости» (Красноярск) // gornovosti.ru (17 июля 2014 года)
 Ольга Поликанова''. Екатерина Стриженова: «Все должны меня любить».  Сайт «Питерский микрорайон» // piter-m.ru (25 января 2007 года)

Ռուս դերասանուհիներ
Ռուս հաղորդավարուհիներ
Ռուս կինոդերասանուհիներ
Ռուս հաղորդավարներ
Խորհրդային դերասանուհիներ